CELEX: 62020TN0203
Language: mt
Date: 2020-04-18 00:00:00
Title: Kawża T-203/20: Rikors ippreżentat fit-18 ta’ April 2020 – Al-Imam vs Il-Kunsill

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/45
            
         
      Rikors ippreżentat fit-18 ta’ April 2020 – Al-Imam vs Il-Kunsill
      (Kawża T-203/20)
      (2020/C 201/58)
      Lingwa tal-kawża: il-Franċiż
      
         Partijiet
      
      
         Rikorrent: Maher Al-Imam (Damasku, is-Sirja) (rappreżentant: M. Brillat, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ r-rikors tar-rikorrent;
               
            
                  —
               
               
                  tikkonstata l-illegalità tar-Regolament (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011, fir-rigward tal-parti li tikkonċerna lir-rikorrent; l-illegalità tad-Deċiżjoni 2013/255/PESK tal-31 ta’ Mejju 2013 dwar miżuri restrittivi kontra s-Sirja, fir-rigward tal-parti li tikkonċerna lir-rikorrent; l-illegalità tar-Regolament ta’ Implimentazzjoni tal-Kunsill (UE) 2020/211 tas-17 ta’ Frar 2020 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, fir-rigward tal-parti li tikkonċerna lir-rikorrent; l-illegalità tad-Deċiżjoni ta’ Implimentazzjoni tal-Kunsill (PESK) 2020/212 tas-17 ta’ Frar 2020 li timplimenta d-Deċiżjoni 2013/255/PESK dwar miżuri restrittivi kontra s-Sirja, fir-rigward tal-parti li tikkonċerna lir-rikorrent;
               
            
                  —
               
               
                  konsegwentement, tannulla Regolament (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011, fir-rigward tal-parti li tikkonċerna lir-rikorrent; id-Deċiżjoni 2013/255/PESK tal-31 ta’ Mejju 2013 dwar miżuri restrittivi kontra s-Sirja, fir-rigward tal-parti li tikkonċerna lir-rikorrent; ir-Regolament ta’ Implimentazzjoni tal-Kunsill (UE) 2020/211 tas-17 ta’ Frar 2020 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, fir-rigward tal-parti li tikkonċerna lir-rikorrent; id-Deċiżjoni ta’ Implimentazzjoni tal-Kunsill (PESK) 2020/212 tas-17 ta’ Frar 2020 li timplimenta d-Deċiżjoni 2013/255/PESK dwar miżuri restrittivi kontra s-Sirja, fir-rigward tal-parti li tikkonċerna lir-rikorrent;
               
            
                  —
               
               
                  tikkundanna lill-Kunsill iħallas is-somma ta’ EUR 10 000 fil-ġimgħa b’effett mit-18 ta’ Frar 2020 lir-rikorrent bħala kumpens għad-dannu materjali sostnut minħabba l-adozzjoni tal-miżuri kontenzjużi;
               
            
                  —
               
               
                  tikkundanna lill-Kunsill iħallas is-somma ta’ EUR 15 000 fil-ġimgħa b’effett mit-18 ta’ Frar 2020 lir-rikorrent bħala kumpens għad-dannu immaterjali sostnut minħabba l-adozzjoni tal-miżuri kontenzjużi;
               
            
                  —
               
               
                  tikkundanna lill-Kunsill jirrimedja kull dannu futur li r-rikorrent ser isostni minħabba l-adozzjoni tad-deċiżjonijiet kontenzjużi;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tad-drittijiet fundamentali tar-rikorrent matul il-proċedura ta’ adozzjoni tal-atti kontenzjużi. Dan il-motiv huwa maqsum f’żewġ partijiet:
                  
                              —
                           
                           
                              L-ewwel parti, ibbażata fuq ksur tad-drittijiet tad-difiża tar-rikorrent, jiġifieri d-dritt għal smigħ u l-prinċipju ta’ kontradittorju.
                           
                        
                              —
                           
                           
                              It-tieni parti, ibbażata fuq ksur tad-dritt għal rimedju ġudizzjarju effettiv.
                           
                        
            
                  2.
               
               
                  It-tieni motiv, ibbażat fuq żball manifest ta’ evalwazzjoni fl-adozzjoni tal-atti kontenzjużi. Dan il-motiv huwa maqsum f’żewġ partijiet:
                  
                              —
                           
                           
                              L-ewwel parti, ibbażata fuq l-insuffiċjenza ta’ provi li jiġġustifikaw l-inklużjoni tar-rikorrent fil-lista ta’ persuni previsti għal miżuri restrittivi.
                           
                        
                              —
                           
                           
                              It-tieni parti, ibbażata fuq żnaturament tal-fatti.
                           
                        
            
                  3.
               
               
                  It-tielet motiv, ibbażat fuq ksur illegali u sproporzjonat tad-drittijiet fundamentali tar-rikorrent minħabba l-kontenut tal-atti kontenzjużi. Dan il-motiv huwa maqsum f’żewġ partijiet:
                  
                              —
                           
                           
                              L-ewwel parti, ibbażata fuq ksur tad-dritt għal proprjetà.
                           
                        
                              —
                           
                           
                              It-tieni parti, ibbażata fuq ksur tad-dritt għall-ħajja privata u tal-familja.